Ниссан Кашкай

**Ниссан Кашкай** (Японд **Ниссан Дуалис**) нь Японы автомашин үйлдвэрлэгч Ниссан компанийн  бага оврын SUV загварын автомашин юм. Кашкай гэх нэр нь Ираны өмнөд хэсгээр суурин байх турк хэлтэй Кашгай ястны нэрээс санаа авсан байна. 

## Кашкай (J10, 2006–2013) 
2006 оны есдүгээр сарын 6-нд Парисын автомашины үзэсгэлэн дээр цувралаар үйлдвэрлэхээр танилцуулсан энэхүү загвар нь Ниссан Тийда болон Ниссан X-Трайл хоёрын дунд байрладаг автомашины загвар юм. Үүний концепт загварыг 2004 оны гуравдугаар сард Женевийн автомашины үзэсгэлэн яг ижилхэн нэртэйгээр нийтэд дэлгэн үзүүлж байжээ.

### Тоноглолт 
Ниссан Кашкайг тоноглолтын дөрвөн төрлөөр захиалах боломжтой ба суурь загварыг *Висиа*-тоноглолт, дараах нь *Акента*, арай дээгүүр нь *Ай-Вэй* болон хамгийн сайн тоноглогдсон хувилбарыг *Текна* гэдэг.

Цувралаар үйлдвэрлэгдэж байгаа бүх хувилбарууд нь агааржуулагч төхөөрөмж буюу агааржуулалтын автомат, зайн удирдлага бүхий төв түгжилтийн систем, цахилгаанаар цонх хаагч болон bluetooth-задгай ярих төхөөрөмж бүхий CD-радиотой. Аюулгүйн тоноглолтын хувьд зургаан ослын дэр, урд болон хойд манангийн гэрэл, *ABS*, *ESP*, *HFC* (hydraulic fading control/тоормослолтын сулралтыг гидравликээр тэнцүүлэх), *EBD*, *CBC* зэрэг орно. 

### Кашкай +2
2008 оны аравдугаар сараас эхлэн уртасгасан хэлбэр болох Кашкай +2-г худалдаанд гаргажээ. 4,53 метр урттай таван хүний суудал бүхий энэ загвар нь өмнөхөөсөө 21 сантиметрээр урт бөгөөд гурав дахь эгнээнд нэмэлт хоёр хүний болон автомашины шаланд далд орох нэг суудалтай. Дугуй хоорондын зай нь 13 сантиметрээр сунгагдсанаас гадна өндөр нь 4 сантиметрээр өсчээ. 2014 онд Их Британийн Сандерланд хоёр дахь үеийн Qashqai кроссовер үйлдвэрлэж эхэлсэн бол 2015 онд конвейер Санкт-Петербургт ажиллаж эхэлжээ. 2019 оноос эхлэн Qashqai II-ийн шинэчилсэн хувилбар гарсан байна.

Файл:Nissan Qashqai, Bj. 2008 - Heck (2008-09-21 ret).jpg|Кашкай ар талаасаа
Файл:Nissan Qashqai+2 20090620 front.JPG|Ниссан Кашкай+2 (2008–2010)
Файл:Nissan Qashqai+2 20090620 rear.JPG|Ниссан Кашкай+2 ар талаасаа

Гадна талын хувьд Кашкай+2 нь дээврийн хашилт, гурван том хажуугийн цонх, шинэ хэлбэртэй хаалганууд, өөрчлөгдсөн дээврийн шугам, мөн түүнчлэн хөргөлтийн шинэ нүүргэвч, арын шилийг томруулсан болон сайжруулсан урд гупртэй. Дотор талдаа хоёр дахь эгнээний суудал нь гурав хуваан хэвтүүлэх боломжтой ба налавч нь 9 төрлийн байрлалд түгжигдэнэ. Гурав дахь эгнээний суудлуудыг эвхсэн тохиолдолд цүнхний өрөөний эзлэхүүн нь 500 литр байгаа нь өмнөх загвараасаа даруй 90 литрээр ихэссэн байна.

Зорчигчийн хамгаалалтын үнэлгээн дээр нийт 37 онооноос 36,8 оноог авсан нь Евро ШАҮП-ын туршилтын сүүлийн арван жилийн хугацаанд тогтоосон хамгийн сайн үзүүлэлттэй тэрэг байв. Харин явган зорчигчийн хамгаалалтанд дөрвөн од авахаас зөвхөн хоёрыг авсан дунд зэргийн үзүүлэлттэй гарчээ.

2011 оны зун дэлхий даяар ойролцоогоор 12.000 автомашиныг (үйлдвэрлэсэн хугацаа: 2010 оны наймдугаар сарын 27-оос 2011 оны хоёрдугаар сарын 18 хүртэл) тоормосны асуудлаас шалтгаалан буцаалт хийв.

### Техникийн үзүүлэлт
## Кашкай (J11, 2013 - 2021) 
Ниссан Кашкайн хоёр дахь үеийн загварыг 2013 оны арваннэгдүгээр сард Лондонд нийтэд танилцуулав. Үйлдвэрлэлт нь мөн л английн Вашингтон дахь Ниссан Мотор Мануфактуринг (UK) Лтд. үйлдвэрт явагджээ.

Файл:Nissan Qashqai 1.6 dCi ALL-MODE 4x4i Tekna Qab-Pearl-White-Metallic Heckansicht.JPG|Ар тал
Файл:Nissan Qashqai 1.6 dCi ALL-MODE 4x4i Tekna Interieur Cockpit Innenraum.JPG|Текна хувилбарын жолооны хэсгийн тоноглолт
Файл:Nissan Qashqai 1.6 dCi ALL-MODE 4x4i Tekna Cockpit Kombiinstrument Tacho.JPG|Хосолсон хянах самбар

## Цахим хуудас
* Ниссан Кашкай 1-р үе
* Ниссан Кашкай 2-р үе 

## Эшлэл 
Кашкай
Ангилал:Sport Utility Vehicle
Ангилал:Суудлын автомашины загвар
Ангилал:Комби